Národná protidrogová jednotka Prezídia Policajného zboru

**Národná protidrogová jednotka Prezídia Policajného zboru**, skrátene **Národná protidrogová jednotka**, známa aj pod skratkou „NPJ“, vznikla 1. septembra 2024 ako jeden z nástupnických útvarov po reorganizácií národnej kriminálnej agentúry Prezídia Policajného zboru („NAKA“). Národná protidrogová jednotka bola zriadená ako osobitný útvar Policajného zboru s pôsobnosťou pre celé územie Slovenskej republiky na odhaľovanie a vyšetrovanie trestných činov na úseku drogovej a farmaceutickej kriminality.

## Pôsobnosť Národnej protidrogovej jednotky
Národná protidrogová jednotka:
* je gestorom protidrogovej politiky v rámci ministerstva, spolupracuje pritom s príslušnými orgánmi, organizáciami a inštitúciami na rezortnej, ako aj mimorezortnej úrovni, najmä s Ministerstvom zdravotníctva Slovenskej republiky a Radou vlády Slovenskej republiky pre protidrogovú politiku,
* plní úlohy gestora informačného toku na úseku boja proti drogám v pôsobnosti ministerstva podľa interného predpisu,
* analyzuje stav a vývoj drogovej scény v Slovenskej republike so zameraním na nové trendy a hrozby,
* plní úlohy gestora zabezpečenia výkonu školiacej činnosti v oblasti protichemického zabezpečenia národnej protidrogovej jednotky zameranej na vyhľadávanie, likvidáciu a prepravu nezákonných laboratórií určených na výrobu omamných a psychotropných látok, jedov alebo prekurzorov vo vecnej príslušnosti národnej protidrogovej jednotky podľa interného predpisu,
* plní úlohy gestora zabezpečenia výkonu kontrolovanej dodávky a s ňou súvisiacich inštitútov Trestného poriadku na základe európskeho vyšetrovacieho príkazu a ďalších foriem medzinárodnej spolupráce pre oblasť nedovoleného dovozu, vývozu alebo prevozu omamných látok, psychotropných látok, jedov a prekurzorov, alebo iných chemických látok, vrátane liekov, liečiv a zdravotníckych pomôcok a látok s anabolickým alebo iným hormonálnym účinkom,
* koordinuje a metodicky riadi výkon medzinárodných protidrogových operácií, vrátane medzinárodných preventívno-bezpečnostných akcií, na území Slovenskej republiky, ktoré sú vyhlásené najmä Medzinárodnou organizáciou kriminálnej polície (Interpol) alebo Európskym policajným úradom (Europol),
* odhaľuje a vyšetruje trestnú činnosť na úseku farmaceutickej kriminality, vrátane látok s anabolickým alebo iným hormonálnym účinkom,
* odhaľuje a vyšetruje drogovú trestnú činnosť,
* zabezpečuje činnosti pri opatreniach v boji proti zneužívaniu lodnej a leteckej dopravy na pašovanie narkotík, vyplývajúce z platných zmlúv o vzájomnej spolupráci,
* zabezpečuje operatívnu, kontrolnú a preventívnu činnosť na vstupných bodoch (najmä letísk a prístavov do Slovenskej republiky, v súvislosti s trestnou činnosťou patriacej do pôsobnosti národnej protidrogovej jednotky,
* plní úlohy podľa zákona č. 331/2005 Z. z. o orgánoch štátnej správy vo veciach drogových prekurzorov a o zmene a doplnení niektorých zákonov v znení neskorších predpisov, ako aj ďalšie úlohy vyplývajúce z predpisov Európskej únie.

## Organizačná štruktúra a činnosť pracovných skupín
**Národná protidrogová jednotka sa organizačne člení na:**
* oddelenie podpory riadenia a medzinárodnej spolupráce,
* oddelenie farmaceutickej kriminality a policajno-colnej spolupráce,
* protidrogové oddelenie Západ,
* protidrogové oddelenie Stred,
* protidrogové oddelenie Východ.

**Národná protidrogová jednotka má zároveň zriadenú aj pracovné skupiny:**
* pracovná skupina protichemického zabezpečenia (skratka „PSPCHZ“),
* skupina operatívneho nasadenia (skratka „SON“).

Národná protidrogová jednotka zintenzívňuje prípravu svojich policajtov a modernizuje taktické postupy v reakcii na rastúcu sofistikovanosť drogovej kriminality aj aktuálne bezpečnostné hrozby. Predmetné pracovné skupiny vzájomne spolupracujú a spolu tvoria špecializovaný tím schopný zasahovať aj v najrizikovejších podmienkach, vrátane nelegálnych laboratórií. skupina operatívneho nasadenia je určená na rýchle, profesionálne a bezpečné zákroky pri operáciách Národnej protidrogovej jednotky. Zameriava sa na zásahy vyžadujúce vysokú taktickú pripravenosť, fyzickú odolnosť a schopnosť pracovať v nepredvídateľnom prostredí. Podieľa sa na zadržaniach, domových prehliadkach, eskorte páchateľov, ochrane policajtov v rizikovom prostredí či na zabezpečení chemicky nebezpečných priestorov. Úzka spolupráca s protichemickými špecialistami je kľúčová najmä počas zásahov v nelegálnych drogových laboratóriách, kde môžu byť prítomné toxické, horľavé alebo výbušné látky. Kombinácia chemickej expertízy a taktickej pripravenosti umožňuje policajným zložkám postupovať bezpečne a efektívne.

## Medializované realizácie Národnej protidrogovej jednotky v roku 2026

### Akcia KVETINÁR
Prvá akcia Národnej protidrogovej jednotky Prezídia Policajného zboru v roku 2026 s krycím názvom „KVETINÁR“ sa uskutočnila v nočných hodinách dňa 21. januára. V rámci trestného konania vedeného pre obzvlášť závažný zločin neoprávnenej výroby a obchodovania s omamnou a psychotropnou látkou vykonala národná protidrogová jednotka viacero domových prehliadok a prehliadok iných priestorov a pozemkov na území mesta Pezinok.

Počas realizácie boli zadržané 2 osoby a zaistili rozsiahle a vysoko sofistikované laboratórium, určené na pestovanie marihuany, ktoré sa nachádzalo v rodinnom dome v centre mesta Pezinok. Vyšetrovateľ národnej protidrogovej jednotky následne v predmetnej trestnej veci vzniesol obvinenie 66 ročnému mužovi za obzvlášť závažný zločin neoprávnenej výroby a obchodovania s omamnou a psychotropnou látkou.

Zároveň bolo 20 kg sušiny marihuany s obsahom THC v hodnote najmenej 85 000 eur, pričom toto množstvo zodpovedá najmenej 8 560 jednorazovým dávkam drogy. Zároveň zaistili takmer 300 kusov rastlín rodu Cannabis, ako aj ďalšie zariadenia a technológie slúžiace na ich pestovanie a spracovanie.

Súčinnosť pri realizácií poskytol národnej protidrogovej jednotke Pohotovostný policajný útvar Odboru poriadkovej polície Krajského riaditeľstva Policajného zboru v Bratislave (PPÚ Bratislava).

### Rozsiahla protidrogová akcia v spolupráci s OKP KR PZ BA
Národná protidrogová jednotka Prezídia Policajného zboru spolupracovala na prípade Odboru kriminálnej polície Krajského riaditeľstva Policajného zboru v Bratislave (OKP KR PZ BA). Na základe niekoľkomesačnej operatívno-pátracej činnosti policajtov odboru kriminálnej polície Krajského riaditeľstva Policajného zboru v Bratislave v spolupráci s policajtmi Národnej protidrogovej jednotky sa 26.1.2026 realizovala protidrogová akcia v súčinnosti Krajského riaditeľstva Policajného zboru v Trnave a príslušníkov Finančnej správy SR.

V rámci realizovanej akcie bolo na rôznych miestach v Bratislavskom a Trnavskom kraji zadržaných viacero osôb. V rámci akcie boli zaistené takmer štyri kilogramy metamfetamínu, štyridsať gramov kokaínu a finančné prostriedky vo výške takmer 170 000 €.

V  súvislosti s odhalenou závažnou drogovou trestnou činnosťou boli páchatelia 35–ročný Dušan E. z Bratislavy, 42–ročný Marek G. z Bratislavy, 30–ročný Patrik M. z Bratislavy, 46–ročný Ján V. z Bratislavy a 40–ročný Tomáš L. z okresu Dunajská Streda obvinení z neoprávnenej výroby a obchodovania s omamnými a psychotropnými látkami, ktorý spáchali formou spolupáchateľstva.

### Akcia CÉZAR
Národná protidrogová jednotka realizovala dňa 16.2.2026 protidrogovú akciu s krycím názvom CÉZAR. Predmetná akcia bola vykoná v meste Poprad a jeho okolí. V rámci realizácie boli zadržané 2 osoby. V tejto súvislosti vyšetrovateľ národnej protidrogovej jednotky vzniesol obvinenie 48-ročnému mužovi za zločin neoprávnené zaobchádzanie s látkami s anabolickým alebo iným hormonálnym účinkom a zároveň spracoval podnet na väzobné stíhanie, o ktorom bude rozhodovať príslušný súd. Obvinená osoba bola v minulosti už obvinená pre farmaceutickú trestnú činnosť v súvislosti s prechovávaním anabolických látok, a to v rámci medzinárodnej policajnej akcie s krycím názvom „COAL“ realizovanej v roku 2023. V prípade dokázania viny obvinenému mužovi hrozí trest odňatia slobody na 5 až 12 rokov. Druhý zadržaný muž bol zo zadržania prepustený na slobodu. Počas realizácie boli vykonané tri prehliadky iných priestorov a pozemkov a jedna domová prehliadka, pričom počas akcie bolo zaistených celkovo viac ako 22 000 látok s deklarovanou účinnou látkou s anabolickým alebo iným hormonálnym účinkom v rôznej forme tabletky, ampulky, injekčné perá a podobne, ktoré budú predmetom ďalšieho skúmania. Ďalej boli zaistené mobilné telefóny, finančná hotovosť a jedno osobné motorové vozidlo luxusnej značky, ktoré malo byť podľa doposiaľ zistených informácií využívané na prepravu a predaj zakázaných látok.

Súčinnosť národnej protidrogovej jednotky posli aj príslušníci mobilnej zásahovej jednotky RHCP Sobrance, a kriminalistickí technici. Dôležitú súčinnosť poskytli pri realizácií aj zamestnanci Štátneho ústavu pre kontrolu liečiv pri preverovaní podozrivých činností v jednej z lekární v meste Svit.

Národná protidrogová jednotka zároveň pri realizácií poskytla príležitosť žiakom 3. ročníka študijného odboru ochrana osôb a majetku Strednej odbornej školy dopravy a služieb Strážske, aby sa v rámci praktických cvičení zúčastnili celodenného policajného zásahu počas ktorého mali možnosť v pozícii nezúčastnených osôb naživo sledovať priebeh zadržania podozrivých osôb a výkon domových prehliadok a prehliadok nebytových priestorov. Za túto jedinečnú príležitosť bolo Národnej protidrogovej jednotke venované aj verejné poďakovanie Strednej odbornej školy dopravy a služieb Strážske v rámci ktorého vyzdvihli, že táto jedinečná skúsenosť umožnila našim žiakom overiť si teoretické vedomosti v reálnych podmienkach a na vlastnej koži spoznať náročnosť a profesionalitu práce policajtov pri odhaľovaní závažnej trestnej činnosti. Takéto praktické skúsenosti významne prispievajú k ich odbornej pripravenosti, zodpovednosti a motivácii pre budúce povolanie.

### Akcia HLAVIČKA
Národná protidrogová jednotka realizovala 12. marca 2026 policajnú akciu s krycím názvom „HLAVIČKA“. Policajná akcia sa týkala organizovanej skupiny, ktorá mala pôsobiť najmenej od roku 2024 najmä na území Trnavského a Nitrianskeho kraja. Policajti Národnej protidrogovej jednotky vykonali počas akcie 8 domových prehliadok a 18 prehliadok iných priestorov a pozemkov počas ktorých zaistili luxusné motorové vozidlá zn. Mercedes, Audi, Porsche 911 a BMW X6,  finančnú hotovosť vo výške približne 85 000 eur, ako aj viaceré druhy drog, konkrétne metamfetamín, marihuana a kokaín. Zároveň boli zaistené anabolické steroidy a falošné tabakové výrobky vo forme cigariet. V priebehu vyšetrovania bolo zdokumentované obchodovanie s drogami v množstve niekoľkých kilogramov.

V rámci samotnej realizácie bolo zadržaných 6 osôb, pričom 5 z nich už bolo obvinených vyšetrovateľom Národnej protidrogovej jednotky za zločin neoprávnenej výroby a obchodovania s omamnou a psychotropnou látkou, nakoľko jednotliví členovia skupiny mali konať vzájomne koordinovane, s rozdelenými úlohami a s cieľom získania finančného prospechu. Ich činnosť mala spočívať najmä v zadovažovaní a následnej distribúcii omamných a psychotropných látok.

Na vyšetrovaní prípadu sa podieľali aj operatívni pracovníci Krajského riaditeľstva Policajného zboru v Trnave. Počas realizácie akcie poskytli súčinnosť policajti z Krajských riaditeľstiev Policajného zboru v Bratislave a Trnave, ako aj príslušníci Útvaru osobitného určenia a Mobilnej zásahovej jednotky Úradu hraničnej a cudzineckej polície Prezídia PZ. Podľa dostupných informácií vyšetrovanie prípadu naďalej pokračuje.

## Výsledky Národnej protidrogovej jednotky za rok 2025
Národná protidrogová jednotka počas prvého roku svojej činnosti uskutočnila 30 rozsiahlych operácií, ktoré mali mimoriadny dopad na drogové prostredie na Slovensku. 

* Zaistených 2 433,3 kg drog a liečiv,
* Odhadovaná hodnota drog: viac ako 196 miliónov eur,
* Zadržaných 104 osôb.

* Zaistená: 
** finančná hotovosť v sume viac ako 1 milión eur,
** 4 nelegálne laboratóriá,
** výrobná linka na cigarety,
** 9 strelných zbraní,
** 10 luxusných vozidiel.

### Medzi najvýznamnejšie operácie roku 2025 boli vybrané:
#### BRUGAL
* rekordný záchyt viac ako 9 kg kokaínu,
* realizovaný na hraničnom priechode Jarovce.

#### LINEA
* jeden z najvýznamnejších úspechov v histórii boja proti drogám na Slovensku,
* prípad zaradení medzi highlighty prípadov Eurojustu za rok 2025,
* záchyt kokaínu v hodnote 175 miliónov eur,
* realizovaný v spolupráci s Eurojustom a Europolom,
* 450 policajtov nasadených pri realizácii policajnej akcie,
* 22 zadržaných, 42 domových priehliadok a priehladok iných priestorov z toho na Slovensku 9 domových priehliadok a 21 priehladok iných priestorov,
* 10 obvinených, 
* zaistených 2 276 kg kokaínu (hodnota na čiernom trhu 68 282 100 Eur),
* zaistená finančná hotovosť 367 650 Eur, linka na výrobu nelegálnych cigariet, zaistené luxusné vozidlá.

#### SILÁK
* 43 policajtov nasadených pri realizácií,
* zaistené anaboliká a ich deriváty v rozsiahlom množstve najmenej 50 000,-€,
* zaistená finančná hotovosť a zároveň zablokované 2 bankové účty,
* zaistené 1x OMV Mercedes G500,
* zaistené zbrane.

#### MEDIATOR
* 49 policajtov nasadených pri realizácii,
* 6 zadržaných,
* Spolu 4 domové priehliadky a 6 priehladok iných priestorov,
* 3 obvinené osoby,
* 1,1 kg zaistených drog ( hodnota podľa ceny na čiernom trhu 30 000,-€ - 66 000,-€),
* zaistená finančná hotovosť vo výške 69 750,-€,
* Zaistené 3x OMV, Porsche, Mercedes S500, Audi Q7.

## Referencie


Kategória:Policajný zbor